Start It Smart е партньор на уъркшоп за съветите на Тони Робинс - Start It Smart
by Start It Smart on 22.09.2015 in 0. All, 8. Новини
„Освободи силата в теб! Постигни неочакваното!“.
Start IT Smart е партньор на уъркшопа за личностно развитие „Освободи силата в теб! Постигни неочакваното!“. Събитието, което ще се проведе на 26 септември в Интер Експо Център София, ще представи най-значимите техники на известния бизнес гуру Тони Робинс.
Тони Робинс е един от най-големите специалисти по самоусъвършенстване в света и учител на имена като Бил Клинтън, Доналд Тръмп, Серена Уилиямс, Андре Агаси и Опра Уинфри. Той е избран за един от „50-те най-добри бизнес интелектуалци на света“ на корпорация Accenture, както и един от „Стоте най-влиятелни знаменитости на света“ на списание Forbes.
Уъркшопът ще бъде воден от неговата лична асистентка Асел Сидикова, която е успешен предприемач и лектор на редица вдъхновяващи семинари. Участниците в семинара ще се запознаят с ключови стратегии за разгръщане на природните им таланти и техния потенциал на победители. Те ще подобрят решителността си, ще се научат да разпознават възможностите, които животът им предоставя и да овладяват своите страхове.
„Нашите сегашни стандарти са ни довели до положението, в което се намираме в момента. Ако то ни харесва, всичко е наред. Ако обаче наистина искаме да го променим, тогава трябва да променим стандартите си и да възприемем нова житейска стратегия“ – съветва Тони Робинс. Как да направим всичко това – ще разберем на 26 септември.
Повече информация за семинара е достъпна на: http://bgseminari.com/